คือตอนเช้าโดนแมวที่เลี้ยงไว้กัดหลังมือถลอก แต่ไม่มีเลือดออก เพราะไปเล่นพุงมัน (เหมือนมันจะท้องเลยค่ะ) พอโดนกัดก็รีบวิ่งไปล้างมือทันที ล้างสบู่หลายรอบ แมวไม่ได้ฉีดวัคซีน ปกติแมวตัวนี้ชอบเดินมางับคนอยู่แล้วตั้งแต่เด็กๆ เป็นนิสัยปกติ (แต่แมวไม่ได้นิสัยดุร้ายนะคะ) แต่ไม่มีเวลาไปรพ.เลยค่ะ เพราะรพ.ไกลมาก ซึ่งไม่มีคนพาไป เคยฉีด 3 เข็มเมื่อปีที่แล้ว พร้อมฉัดบาดทะยักไปแล้ว อยากทราบว่าไม่ไปฉีดจะเป็นไรมั้ยคะ หรือถ้าไปช้าหน่อยได้หรือเปล่าคะ เพราะแมวก็ร่าเริงปกติ หรือมีวิธีสังเกตแมวหรือไม่คะ ว่าอาการเป็นยังไง ถึงจะเป็นพิษสุนัขบ้า หรือกี่วันถ้าแมวไม่ตายถึงจะปลอดภัย ตอนนี้เครียดมากเลยค่ะ เพราะเย็นมาแผลมันแสบๆนิดๆแล้วก็รู้สึกคั่นเนื้อคั่นตัว คลื่นไส้ มวนท้อง แต่ออกไปดูแมวก็ปกติดี
สวัสดีค่ะ หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ หากแมวไม่ตายภายใน 4-5 วัน แสดงว่าแมวไม่ได้เป็นโรคพิษสุนัขบ้า (เพราะโรคพิษสุนัขบ้าในแมวจะตายเร็วกว่าในสุนัข) และก็จะไม่ติดโรคพิษสุนัขบ้าจึงไม่จำเป็นต้องไปฉีดวัคซีนพิษสุนัขบ้าค่ะส่วนแผลที่มีเลือดออกดัง ให้ล้างทำความสะอาดด้วยสบู่ แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ แต่หากแผลมีอาการบวมแดงและปวด แสดงว่าอาจเกิดการติดเชื้อแบคทีเรีย ควรไปพบแพทย์เพื่อรักษาแผลและรับยาปฏิชีวนะนะค่ะสำหรับวัคซีนบาดทะยัก หากเพิ่งฉีดกระตุ้นเมื่อ 3 ปีที่ผ่านมา ก็ไม่จำเป็นต้องฉีดกระตุ้นเพิ่มค่ะ